Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: a 3/2001. (I. 31.) MeHVM rendelethez
Paragraph Index: 925

c) a minőségre vonatkozó jegyzőkönyveket a minőségügyi rendszer gyártási részében számításba vett adatokkal, úgymint ellenőrzési jegyzőkönyveket és vizsgálati adatokat, hitelesítési vagy kalibrálási adatokat, a részt vevő személyek képzettségére vonatkozó jelentéseket. 4.3. A tanúsító szervnek időszakonként felülvizsgálatot kell végezni, hogy meggyőződjön arról: a gyártó fenntartja és alkalmazza a minőségügyi rendszert, és a gyártónak a felülvizsgálati jegyzőkönyvet át kell adni. 4.4. Ezen túlmenően a tanúsító szerv váratlan szemléket is tarthat a gyártónál. Az ilyen szemlék során a tanúsító szerv — ha szükséges — vizsgálatokat végezhet vagy végeztethet annak ellenőrzésére, hogy a minőségügyi rendszer 2001/11. szám megfelelően működik-e. A tanúsító szervnek ilyenkor át kell adni a gyártó részére egy szemlejegyzőkönyvet, ha pedig vizsgálatokat is végeztek, úgy a vizsgálati jegyzőkönyvet is.

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes